Գազաբաշխիչ ցանցով Հայաստան բնական գազի ներմուծման ու սպառողներին վաճառքի գործում մոնոպոլ դիրք ունի «Հայռուսգազարդ» ընկերությունը: Ընկերության բաժնետոմսերի 80 տոկոսը պատկանում է ռուսական «Գազպրոմին», իսկ մնացած 20 տոկոսը Հայաստանի կառավարությանը: 2008թ. «Գազպրոմի» եւ «Հայռուսգազարդի» միջեւ կնքված պայմանագրի համաձայն, յուրաքանչյուր տարի գարնանը երկու ընկերությունները համաձայնեցնում են Հայաստանին վաճառվող գազի նոր գինը եւ կնքում համապատասխան լրացուցիչ համաձայնագիր: Այս տարի լրացուցիչ համաձայնագրի մասին այդպես էլ պաշտոնապես չհայտարարվեց։ Պաշտոնապես նշվում է միայն, որ բանակցություններ են ընթանում: